nassimjp/pashto-wikipedia-sft huggingface dataset:
user: ماخذ او سرچینه:
عنوان: ټولنپالنه
پته: https://ps.wikipedia.org/wiki/%D9%BC%D9%88%D9%84%D9%86%D9%BE%D8%A7%D9%84%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: ټولنپالنه يا سوسياليزم انگريزي: هغه تيوري يا سياست دى چې غواړي د ټولنې پر ټولو توليدي منابعو او توليدي وسايلو د ټولنې د ټولو افرادو څارنه او كنټرول موجود وي او دا وسايل او منابع د ټولنې ملكيت وي. د دغو وسايلو او منابعو په گټه كې د ټولنې ټول افراد شريك وي. يا په بل عبارت كله چې په ټولنه كې توليدي وسايل او منابع د ټولنې ملكيت شي او د هغې په واسطه دسته جمعي توليد وكړي او دا توليد بېرته په ټولنې باندې په عادلانه توگه توزيع شي، سوسياليزم بلل كېږي. دغه تعريف نه شي كولى د نظرياتو هغه اختلاف چې ددې نظريې د غوښتونكو ترمنځ تشه له منځه يوسي، دا ځكه چې ددې نظريې پلويان د عمومي څارنې او ټولنيز ملكيت په باب يوه عمومي توافق ته نه دي رسيدلي. سوسياليزم پخوانۍ تاريخچه او مختلف ډولونه لري، په تاريخ لحاظ سوسياليزم د انډيويډواليزم او د نوي عصر د ليبراليزم په ضد يو طغيان دى. سوسيالستان عقيده لري چې په توليدي او اقتصادي چارو كې د ټولنې اكثريت د نماينده په توگه گډون وكړي او په دې ترتيب عمومي منافع د افرادو له تجاوز څخه خوندي كړي. د سوسياليست اصطلاح په نوې معنا په لومړي ځل په ۱۸۲۷ ميلادي كال د رابرت اون د پيروانو له پاره وكارول شوه او د سوسياليزم اصطلاح په ۱۸۳۳ كې د سن سيمون او دده د پيروانو د عقايدو له پاره استعماليده، وروسته تر دې په آلمان، فرانسه، انگلستان او امريكا كې دغه اصطلاح عامه شوه. دغه نظريه اوس په مختلفو څانگو ويشل شوې ده، لكه سنډيكاليزم، سوسياليزم، مسيحي سوسياليزم، ډيموكرات سوسياليزم او بولشويزم. ټولنپالنه سياسي خوځښتونه سياسي هڅوب
user: ماخذ او سرچینه:
عنوان: کونډه
پته: https://ps.wikipedia.org/wiki/%DA%A9%D9%88%D9%86%DA%89%D9%87
لاندې متن په غور سره ولولئ او په خپلو هغو کې خوندي کړئ:

assistant: کونډه دوه ماناگانې لري کونډه ښځه - هغه ښځه چې خاوند يې مړ شوی وي. کونډه تخنيک - انگريزي: یوه کړۍ ده چې په خوله کې کلیپ لري او په اسانۍ سره خلاصېږي او بندېږي. په ځینو وختونو کې د پړيو د تړولو لپاره هم کارول کېږي.
user: ماخذ او سرچینه:
عنوان: رسول
پته: https://ps.wikipedia.org/wiki/%D8%B1%D8%B3%D9%88%D9%84
لاندې متن په غور سره ولولئ او په خپلو هغو کې خوندي کړئ:

assistant: نبی او رسول کې ډېر توپير نه وی سواء دا چی نبی سرہ صرف نبوت وی خو رسول سرہ نبوت او رسالت دوراړہ وي۔
user: ماخذ او سرچینه:
عنوان: د هرات هوايي ډگر
پته: https://ps.wikipedia.org/wiki/%D8%AF%20%D9%87%D8%B1%D8%A7%D8%AA%20%D9%87%D9%88%D8%A7%D9%8A%D9%8A%20%DA%89%DA%AF%D8%B1
لاندې متن په غور سره ولولئ او په خپلو هغو کې خوندي کړئ:

assistant: د هرات هوايي ډگر په ۱۹۶۰ میلادی کلونو کې د امریکایی انجنیرانو لخوا جوړ شو. دا هوایی ډگر د ۱۹۷۹ کال ځخه تر ۱۹۸۹ کال پورې د شوروي پوځ په لاس کې وو. د کورنیو جگرو په دوره کی دا هوایی ډگر ډیر زیانمن شو خو په وروستیو کلونو کی د بیارغونی چاری یی له سره پیل شوی دی. د هرات ولايت هوايي ډگر د طیارو رمپ یا تم تم ځای چی د. ملیونه ډالرو په ارزښت جور شوی دی دا هوایی ډگر یی نړیوال کیدو ته چمتو کر. یاده پروژه چې د امریکا هیواد د اردو په مالي مرسته رغول شوی دی د ۲۰۱۲ کال په فبروری کی گټې اخیستو ته وړاندی شوه. د یاد هوايي ډگر مساحت۳۵۰۰ متره مربع زیات شوی دی او اوس ددې تم ځای په جوړیدو سره دشپې له خوا هم هرقسم الوتکې کولای شي چې ودریږي. د دهرات دهوايي ډگر دمسافرینو ترمینال چې د ایتالیا دولایتي بیا رغونې ټیم په یو ملیون ډالرو مالي مرسته رغول شوی وو هم په دی کال کی گتې اخیستنې ته وسپارل شو. د افغانستان هوايي ډگرونه
user: ماخذ او سرچینه:
عنوان: فاشېزم
پته: https://ps.wikipedia.org/wiki/%D9%81%D8%A7%D8%B4%DB%90%D8%B2%D9%85
لاندې متن په غور سره ولولئ او په خپلو هغو کې خوندي کړئ:

assistant: فاشېزم دا اصطلاح د ايټالوي او د لاتيني له كلمې څخه اخيستل شوې ده. د فاشيزم اصطلاح د لومړي ځل له پاره د موسولينى له خوا په ايټاليه كې منځ ته راغله. موسوليني په ۱۹۱۹ م كال كې فاشيستي حزب جوړ كړ او په ۱۹۲۳ كال كې د ايتاليا فاشيست حزب د موسوليني تر رهبرۍ لاندې سياسي قدرت لاس ته راوړ. فاشيزم له هغه روش او حكومت څخه عبارت دى چې په افراطي اندازه دسته جمعي استبداد منځ ته راوړي. سياسي هڅوب
user: ماخذ او سرچینه:
عنوان: پانچاشيلا
پته: https://ps.wikipedia.org/wiki/%D9%BE%D8%A7%D9%86%DA%86%D8%A7%D8%B4%D9%8A%D9%84%D8%A7
لاندې متن په غور سره ولولئ او په خپلو هغو کې خوندي کړئ:

assistant: پانچاشيلا د سانسکريت له ژبې څخه اخيستل شوې ده چې د پنځو اصولو معنا وركوي: پانچاشيلا په بودايي مذهب كې لاندې پنځه اصول دي: له مرگ كولو څخه ډډه. له غلا څخه ډډه. له زنا څخه ډډه. دروغ نه ويل. د دخانياتو نه استعمال. دغه اصطلاح د هند دولت د خپلې خارجي پاليسۍ د پنځه گوني اصلونو په توگه استعمال كړل او دا اصولو په لاندې ډول دي: د هېوادونو ملي حاكميت او د ځمكې تماميت ته احترام لرل. تيرى او تجاوز نه كول. د نورو هېوادونو په داخلي چارو كې لاس نه لرل. په بين المللي روابطو كې د متقابل احترام او مساوات ساتل. د مختلفو رژيمونو ترمنځ په روغه او جوړه ژوند كول. د باندونگ په كنفرانس كې پورتني اصولد روغې جوړې او گډ ژوند كولو په پنځو اصولو ياد او قبول شول. سياسي هڅوب
user: ماخذ او سرچینه:
عنوان: ناپېيلې هېوادونه
پته: https://ps.wikipedia.org/wiki/%D9%86%D8%A7%D9%BE%DB%90%D9%8A%D9%84%DB%90%20%D9%87%DB%90%D9%88%D8%A7%D8%AF%D9%88%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: ناپېيلې هېوادونه دغه اصطلاح په هغو هېوادونو اطلاق كېږي چې د خيتځ او لويديځ تړونونو څخه د مستقل سياست پېروي كوي. په عمومي ډول ناپييلي هېوادونه هغو هېوادونو ته ويل كېږي چې د ختيځ او لويديځ بلاك هېوادونو د سياست تابع نه وو، مستقل خارجي سياست يې درلود. يا په بله ژبه د دواړو بلاكونو په وړاندې يې تعهد نه درلود. ناپېيلي هېوادونه د ختيځ او لويديځ بلاك په څېر نظامي او سياسي اتحاديه نه وه او ددې دواړو بلاكونو په وړاندې يې كوم نظامي تړون نه درلود، يوازې يې د يوې اخلاقي قوې په توگه په بين المللي سياست كې نفوذ درلود. ناپېيلي هېوادونو د كپيټاليزم او كمونيزم په وړاندې كومه گډه مشخصه ايډيالوژي نه لرله. بلکه مختلفوهېوادونو مختلف ايډيالوژيك تمايلات او مختلف سياسي رژيمونه لرل. ددې هېوادونو د ناپېيلتوب سياست د دوى په خپلو ملي منافعو، له نړيوالې جگړې څخه د ځان ساتنې، په نظامي تړونونو كې د نه گډون او د نړيوال بحران د تخفيف په لزوم اتكاء لرله. سياسي هڅوب
user: ماخذ او سرچینه:
عنوان: لرغونی ختيز مدنيت
پته: https://ps.wikipedia.org/wiki/%D9%84%D8%B1%D8%BA%D9%88%D9%86%DB%8C%20%D8%AE%D8%AA%D9%8A%D8%B2%20%D9%85%D8%AF%D9%86%D9%8A%D8%AA
لاندې متن په غور سره ولولئ او په خپلو هغو کې خوندي کړئ:

assistant: د لرغوني ختیز مدنیت یا لرغوني ختیز اصطلاح د ختیزی اسیا او شمال ختیزی افریقی هغو سیمو لپاره کارول کېږی، چې د رومي او یوناني مدنیتونو څخه مخکې په کې یو لړ مدنیتونه ودان ول. په اوسني پېر کې نوموړو سیمو ته منځنی ختیز وایي چې عراق، شام، فسلطین، اسراییل، مصر لبنان او د عربو ټاپووزمې پرته د ترکیې او ایران سیمې هم په کې شامله دي. لرغونی نږدی ختيځ د لوېديځ اسيا تاريخ نږدی ختيځ مدنيتونه
user: ماخذ او سرچینه:
عنوان: كولكټيويزم
پته: https://ps.wikipedia.org/wiki/%D9%83%D9%88%D9%84%D9%83%D9%BC%D9%8A%D9%88%D9%8A%D8%B2%D9%85
لاندې متن په غور سره ولولئ او په خپلو هغو کې خوندي کړئ:

assistant: كولكټيويزم دغه اصطلاح د فرانسوي ژبې له څخه چې د جمعې معنا وركوي، اخيستل شوې ده. كولكټيويزم د هغې ډلې په عقايدو، روشونو او اهدافو اطلاقيږي چې پر ټولو اجتماعي چارو او خصوصاً اقتصادي مسايلو د ټولنيزې څارنې او نظارت پلوي كوي. دغه اصطلاح د لومړي ځل له پاره په ۱۸۶۹ م كال كې د بال په ښار كې د سوسياليستانو د لومړني انترناسيونال په مهال كې باب شوه او دغه كليمي د سوسياليزم سره نژدې رابطه پيدا كړه. د بال په كنگره كې ددې اصطلاح له استعمال څخه د ماركس او پرودن په مقابل كې د سوسياليزم د يو دريم مكتب په توگه استفاده شوې ده او هدف په كې دا ؤ چې يو ډول داسې سوسياليزم وړاندې شي چې په زور، تشدد او ديكتاتورۍ ولاړ نه وي. ددې اصطلاح د استعمال مواد وروسته ډير پراخه شول او څو مفاهيم يې راچاپيره كړل. سياسي هڅوب
user: ماخذ او سرچینه:
عنوان: اسلامپال
پته: https://ps.wikipedia.org/wiki/%D8%A7%D8%B3%D9%84%D8%A7%D9%85%D9%BE%D8%A7%D9%84
لاندې متن په غور سره ولولئ او په خپلو هغو کې خوندي کړئ:

assistant: اسلامپال يا اسلاميست هغه چا ته وييل کېږي چې هغه د اسلام مقدس دين د ژوند لپاره يوه عمومي لار گڼي او د ژوند ټولې چارې لکه فردي ژوند، اجتماعي ژوند، سياست، اقتصاد، تعليم، قضا او نورې چارې د اسلام په رڼا کې سمبالول غواړي. که څه هم چې د اسلام په نامه خلکو ظلمونه وکړل خو دا د هغوی فردي ستونزه ده او د اسلام او اسلامي مفکورې يا اسلامپالنې پورې اړه نه لري. سرچینې اسلام معاصر اسلامي غورځنگونه
user: ماخذ او سرچینه:
عنوان: سپين بولدک
پته: https://ps.wikipedia.org/wiki/%D8%B3%D9%BE%D9%8A%D9%86%20%D8%A8%D9%88%D9%84%D8%AF%DA%A9
لاندې متن په غور سره ولولئ او په خپلو هغو کې خوندي کړئ:

assistant: سپين بولدک په انگرېزي: د ډيورنډ کرښې ته څېرمه يو افغان سرحدي ښارگوټی دی چې د افغانستان د کندهار ولايت اړوند په سپين بولدک ولسوالۍ کي موقعيت لري دا ښار د کندهار او چمن په لويه لار پروت دی او د کندهار ښار د کوېټې ښار سره نښلوي. همداراز سپين بولدک د افغانستان او پاکستان تر منځ تر تورخم وروسته دويمه لويه سرحدي ور دی چې د همدې لارې هره ورځ مسافرين او سوداگر له يوه هېواده و بل هېواد ته اوړي را اوړي. سرچینې د کندهار شارگوټی د افغانستان ولسوالۍ د کندهار ولسوالۍ
user: ماخذ او سرچینه:
عنوان: ملي آزادي بښونكي غورځنگونه
پته: https://ps.wikipedia.org/wiki/%D9%85%D9%84%D9%8A%20%D8%A2%D8%B2%D8%A7%D8%AF%D9%8A%20%D8%A8%DA%9A%D9%88%D9%86%D9%83%D9%8A%20%D8%BA%D9%88%D8%B1%DA%81%D9%86%DA%AF%D9%88%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: ملي آزادي بښونكي غورځنگونه په وروسته پاتې او د استعمار لاندې هېوادونو كې، هغه تحريك او جنبش چې ټول ملت په كې برخه اخلي او د سياسي استقلال، ملي حاكميت او د خاورې د تماميت له پاره د خارجي اشغالگرو پر ضد مبارزه كوي، ملي آزادي بخښونكي غورځنگونه بلل كېږي. د ۱۹۷۹ م كال د دسمبر د ۲۹ نېټې د روسانو د تجاوز په مقابل كې د افغانستان د ولس ټول خلك د روسانو راپورته شول. ملي آزادي بخښونكي غورځنگونه د دويمې عمومي جگړې نه وروسته په افريقا، آسيا او لاتيني امريكا كې زياته وده وكړه او پياوړي شول. سياسي هڅوب
user: ماخذ او سرچینه:
عنوان: سپر هېواد
پته: https://ps.wikipedia.org/wiki/%D8%B3%D9%BE%D8%B1%20%D9%87%DB%90%D9%88%D8%A7%D8%AF
لاندې متن په غور سره ولولئ او په خپلو هغو کې خوندي کړئ:

assistant: بفر سټیټ یا سپر هېواد چې په لغت كې د حايل او جدا كوونكي په معنا دى او د بفر سټيټ اصطلاح د دوه لويو رقيبو دولتونو ترمنځ يو ضعيف مملكت چې د دواړو گاونډيانو سره نسبتاً مشابه روابط ساتي او د دوى د مخامخ جنگ د مخنيوي په خاطر د دواړو دولتونو په موافقه د دواړو دولتونو له حملې څخه د يو بل په گټه مصئون وي. دواړه لوى دولتونه په خپلو منځو كې د بفرسټيټ د ځمكې تماميت او ملي حاكميت يو بل ته تضمينوي او په خپله يې په رسميت پيژني ترڅو په نورو ساحو كې خپلې پراختيا غوښتنې او استعماري پرمختگ ته په ډاډه زړه ادامه وركړاى شي. په ۱۹ مه پيړۍ كې او حتى د شلمې پيړۍ په لومړۍ ربع كې افغانستان د روس او انگليسي امپراطورۍ ترمنځه د بفرسټيټ په حيث د دواړو له خوا پيژندل شوى ؤ. سياسي هڅوب
user: ماخذ او سرچینه:
عنوان: پارلماني مبارزه
پته: https://ps.wikipedia.org/wiki/%D9%BE%D8%A7%D8%B1%D9%84%D9%85%D8%A7%D9%86%D9%8A%20%D9%85%D8%A8%D8%A7%D8%B1%D8%B2%D9%87
لاندې متن په غور سره ولولئ او په خپلو هغو کې خوندي کړئ:

assistant: پارلماني مبارزه د سياسي مبارزې يو ديموكراتيك شكل دى. سياسي گوندونه د پارلماني مبارزې له لارې د خپلو هغه نماينده گانو په وسيله چې په پارلمان كې يې لري، ملت ته د حاكمو او استعمارگرو طبقو خيانتونه په ډاگه كوي او ددې لارې نه كوښښ كوي چې د ولس په ملاتړ او د دوى د مستقيمو رايو په واسطه پارلمان ته خپل ډير نماينده گان وليږي او د وخت حكومتونه او دولتونه ولس ته د دوى د حقوقو په وركولو مجبور كړي او په دې ډول قدرت ملت ته وليږدوي. ديكتاتوري، ټوټاليټر، اتوكرات، ارستوكرات او ټول افراطي گوندونه په پارلماني مبارزه عقيده نه لري او په دې ډول د ولس د واكمنۍ نه منكر دي. سياسي هڅوب
user: ماخذ او سرچینه:
عنوان: کانفدراسيون
پته: https://ps.wikipedia.org/wiki/%DA%A9%D8%A7%D9%86%D9%81%D8%AF%D8%B1%D8%A7%D8%B3%D9%8A%D9%88%D9%86
لاندې متن په غور سره ولولئ او په خپلو هغو کې خوندي کړئ:

assistant: كانفدراسيون د څو هېوادونو داسې يو اتحاد ته چې د يو مركزي دولت شكل ونه لري او د خارجي حملې په صورت كې په متقابل كومك متكي وي، كانفدراسيون بلل كېږي چې په داخلي او خارجي چارو كې خپلواك وي. سياسي هڅوب
user: ماخذ او سرچینه:
عنوان: خدايگوټی
پته: https://ps.wikipedia.org/wiki/%D8%AE%D8%AF%D8%A7%D9%8A%DA%AF%D9%88%D9%BC%DB%8C
لاندې متن په غور سره ولولئ او په خپلو هغو کې خوندي کړئ:

assistant: خدايگوټی، الهه يا رب النوع، يانې ځانگړی خدای، د مصريانو، فنيقيانو، آريايانو، بابليانو، يونانيانو، روميانو.... د عقيدې پر اساس يانې ځانگړی خدای يا د طبيعي پېښو، ځواکونو او عواملو څخه د يوه موجود او مسبب. د هغه موجود په باب داسې فکر چې واک او قدرت يې تر هر انسان زيات وي. مثلاً پخوانيو مصريانو په هر هغه شي کې چې د دوی چاپېريال يې احاطه کړي ؤ، د يوې تېرې کوونکي اروا شته والی تصور کاوه او غوښتل يې چې د هغو د عبادت په واسطه د هغو د شره څخه ځان وژغوري. د دغو مصريانو له نظره د دې ارواگانو يوې ډلې په طبيعی شيانو لکه لمر، سپوږمۍ او د نيل په سيند کې تجلي کوله او لويې ډلې يې په ډول ډول ژوو کې استونگه درلوده نو ځکه هرې قبيلې د هغې اروا عبادت کاوه چې په يوه حيوان کې به يې ژوند درلوده او دهغه د حمايې هيله به يې کوله. ځينو د غو خلکو به دغوايي او ځينو به د زمري، مار، پيشي، خره... عبادت کاوه او دا شيان د دوی خدايان وه. په بله مرحله کې مصريانو دغه حيوانات د الهه وو تمثالونه تصورول او له دې جهته به يې د هغو مجسمو سرونه چې د دغو تمثالونو افاده به يې کوله، د هغو حيواناتو د سرونو په څېر جوړول چې دوی به يې عبادت کاوه. د دغو مجسمو څخه هرې يوې يو يو محيط درلود مثلاً هغه معبود چې د آمون په نامه يادېده او سر يې د گډي د سر په څېر و د تب د ښار خدای و او داسې نور.... په آريانا وېجې او بخدي کې د آريايانو د ژوند په لومړنيو ورځو کې ښکلو طبيعي منظرو او پېښو د دوی پام ځان ته جلب کړ او د دې سره سم د طبيعي عناصرو د درنښت نظريه را پيدا شوه تر دې چې د آلهه وو او رب النوعو عبادت عملي شکل وموند او ويدي سرودونه تر يوې اندازې پورې د دوی د ماقبل التاريخ د دورو د خدايانو عبادت په تيت و پرک صورت معرفي کوي، وارونا، ايندرا، سوريا، ميترا، اگني، ديوس، پريتيوي، سوما، وارونا... هغه مهم عناصر و چې د ويدي په زمانه کې د آريايانو په نزد د خدايانو او ارباب الانواعو په شکل گرځېدلي وو. سرچينه پښتو-پښتو تشريحي قاموس
user: ماخذ او سرچینه:
عنوان: سکټارېزم
پته: https://ps.wikipedia.org/wiki/%D8%B3%DA%A9%D9%BC%D8%A7%D8%B1%DB%90%D8%B2%D9%85
لاندې متن په غور سره ولولئ او په خپلو هغو کې خوندي کړئ:

assistant: سکټارېزم دغه اصطلاح د سكټ له كلمې څخه اخيستل شوې ده چې له خلكو او ملت څخه د يوې جلا برخې معنا وركوي. په عمومي ډول سكټاريزم له ملت او خلكو څخه د رابطې د پرې كولو، د منطقه پرستۍ او منطقوي تبعيض مفهوم افاده كوي. سكټاريزم له تعصبونو څخه زيږيدلى يو څېز دى چې په خپل متعصب او تنگ نظرانه فكري چوكاټ كې د ملت د اجتماعي ژوند څخه ځان گوښى كوي او هر ډول ارتباط له ملته شلوي. د منطقې او سيمې په نامه جلا كار كوي، دوى هر ډول وحدت ردوي. زموږ په هېواد كې د پخواني شوروي امپرياليزم او چيني شؤنيزم مركبه يوه ډله چې د ستم ملي په نامه ياديږي، يوه سكټارسته ډله ده او دغه صفتونه او اعمال يې په خواصو كې ليدل كېږي سياسي هڅوب
user: ماخذ او سرچینه:
عنوان: شوننېزم
پته: https://ps.wikipedia.org/wiki/%D8%B4%D9%88%D9%86%D9%86%DB%90%D8%B2%D9%85
لاندې متن په غور سره ولولئ او په خپلو هغو کې خوندي کړئ:

assistant: شوننېزم دغه اصطلاح د فرانسې د لومړۍ امپراطورۍ د يوه سرتيرېنيكولاى شووين له نامه څخه اخيستل شوې ده چې هدف يې د نورو هېوادونو غلامول او د ملتونو ترمنځ د نفاق او بدبينۍ پيدا كول دي. ددې سياست پيروان خپل ملت پر نورو ملتونو لوړ بولي او نور ملتونه حقير شميري. شوئنيزم له نژاد پرستۍ نه منشاء نيسي او د وطن پرستۍ نه چې يو شريف احساس دى، ناوړه استفاده كوي. د خپل ملت لوړتيا د نورو ملتونو په ضرر تبليغوي. شوئنستي سياست د نړۍ ملتونه يو د بل په وړاندې راپاروي. ددې پر ځاى چې د ملتونو ترمنځ دوستي رامنځ ته كړي، د ملتونو ترمنځ د نفاق اور بلوي. استعماري، استثماري او فاشيستي رژيمونه د نورو هېوادونو په وړاندې د شوئنيستي سياست نه كار اخلي او خپلې منابع لټوي سياسي هڅوب
user: ماخذ او سرچینه:
عنوان: پرشاتگوال
پته: https://ps.wikipedia.org/wiki/%D9%BE%D8%B1%D8%B4%D8%A7%D8%AA%DA%AF%D9%88%D8%A7%D9%84
لاندې متن په غور سره ولولئ او په خپلو هغو کې خوندي کړئ:

assistant: پرشاتگوال په انگرېزي: دغه اصطلاح په تجديد نظر غوښتنې ترجمه كېږي او په اصطلاحي ډول د سوسياليستانو هغو سياستونو او روشونو ته وايي چې د نولسمې پيړۍ په اواخرو او د شلمې پيړۍ په لومړيو وختونو كې يې د كارل ماركس په نظرياتو تجديد نظر وكړ او د ماركس طبقاتي مبارزه يې رد كړه. دوى د پانگوالۍ د تدريجي زوال په نتيجه كې په سوسياليزم معتقد شول. د ريويژيونستانو مشران الماني سوسياليست او ورځپاڼه ليكونكىادواردبرنشتاين په انگلستان كې سيتني اوب برنارد شاو اوگراهام والس او نور وو. رويژيونيزم په زړه بورژوازۍ تكيه كوي او د پورلتاريا د ديكتاتورۍ په عوض سياسي ديموكراسۍ ته حق وركوي او د خپلې كاميابۍ په خاطر په انقلاب عقيده نه لري. دوى د سوسياليستانو ټولنه جوړه كړه او ځينې ايډيالوژيك انتقادونه يې په ماركسيزم وكړل. هغه انتقادونه دادي: د پانگوالۍ نظام نژدې له منځه تلل چې ماركس پيش بيني كړى ؤ، هغسې ونه شوه او نژدې هم نه ښكاري. طبقاتي مبارزه چې ماركس په كوم شدت او سرعت سره پيش بيني كړې وه، سرعت او پراخوالى يې پيدا نه كړ، متوسطه طبقه محوه نه شوه، برعكس نوره هم قوي شوه. لكه څنگه چې ماركس د پانگې او صنعت تمركز پيش بيني كړى ؤ، د هغې مطابق تمركز منځ ته رانغى او صلاحيت يې هم كم دى، ورو ورو يې انكشاف وكړ. په تدريجي پرمختگ كې د مؤفقيت امكان زيات دى، نسبت ناگهاني او قهرآميزو اعمالو ته. د كارگرانودطبقې د فشار په واسطه د كارگرانو استثمار لږ شوى دى. د توليدوونكو او مصرف كوونكو فعاليتونه د كارگرې طبقې د تدريجي لوړتيا سبب شوي دي. د سوسياليستانو او كمونستانو د اختلاف نه وروسته اوس په داخل د كمونستانو كې هم د ريويژيونيستي حركات لېدل كېږي. د پخواني شوروي اتحاد كمونستانو چيني كمونستان ريويژيونيستي او د ماركسيزم نه منحرف گڼل او چيني كمونستانو بيا دا ټاپه په شوروي كمونستانو لگوله. سياسي هڅوب
user: ماخذ او سرچینه:
عنوان: اليگارشي
پته: https://ps.wikipedia.org/wiki/%D8%A7%D9%84%D9%8A%DA%AF%D8%A7%D8%B1%D8%B4%D9%8A
لاندې متن په غور سره ولولئ او په خپلو هغو کې خوندي کړئ:

assistant: اليگارشي دغه لغت د يوناني ژبې له اليگاركيا څخه اخيستل شوى چې معنا يې د يوې كوچنۍ ډلې حکومت دى. البته دغه ډله د ټولنې لوړ پوړې غړي دي او د اكثريت نظارت نه مني. په عمومي مفهوم، د يوې كوچنۍ، محدودۍ، استثمارگرې، د نفوذ څښتنې او بډايه ډلې سياسي او اقتصادي تسلط او نفوذ ته اليگارشي وايي. دغه ډله له دولتي قدرت څخه په استفادې، ناراض خلك چې د ټولنې اكثريت تشكيلوي او له دې قدرت څخه د خپلو شخصي منافو له پاره كار اخلي. افلاطون اليگارشي د حكومت ډير فاسد شكل بولي او د ارستوكراسۍ فساد يې گڼي. په موجوده وخت كې كله چې له اليگارشۍ څخه نوم واخيستل شي، مقصد يې له مالي اليگارشۍ څخه دى چې عبارت له هغو انحصاراتو څخه دى چې د امپرياليزم شكل يې نيولى دى. سياسي هڅوب
user: ماخذ او سرچینه:
عنوان: مونارشي
پته: https://ps.wikipedia.org/wiki/%D9%85%D9%88%D9%86%D8%A7%D8%B1%D8%B4%D9%8A
لاندې متن په غور سره ولولئ او په خپلو هغو کې خوندي کړئ:

assistant: مونارشي د حکومت هغه شكل دى چې په هغه كې د حكومت اقتدار د يو تن په لاس كې وي، نورې ټولې وظيفې دده په واسطه خلكو ته سپارل كېږي. روسو۱۷۲۱. ۱۷۷۸ وايي چې په حكومتونو كې دا د حكومت ډيره پياوړې بڼه ده، دا ځكه چې: ټول قدرت له يوه مركز نه اداره كېږي. د يوه ماشين ټولې برخې د يوې ارادې تابع وي. ضد او نقيض قوتونه چې يو بل خنثى كوي، په كې نه وي. ډير لږ فعاليت ډيرې ښې نتيجې وركوي، په دې شرط چې د حكمران استعداد په نظر كې نيول شوى وي. د روسو په عقيده، مونارشي ځينې تاوانونه لري چې هغه دادي: د يو سړي حكومت استبداد منځ ته راوړي. واحد حكمران تل خپل پايښت د خلكو په كمزورۍ كې گوري. د روسو په عقيده د مونارشي اساسي نواقص دادي: په مونارشۍ كې تل چالبازه، دسيسه كار او پست همته خلك قدرت ته رسي. په مونارشۍ كې بل عيب دقدرت تسلسل دى چې د حكمران د مړيني نه وروسته يې وارث ته قدرت سپارل كېږي. كيداى شي د حكمران له مړيني څخه وروسته يې ليونى ځوى د خلكو حكمران شي. سياسي هڅوب
user: ماخذ او سرچینه:
عنوان: ارستوکراسي
پته: https://ps.wikipedia.org/wiki/%D8%A7%D8%B1%D8%B3%D8%AA%D9%88%DA%A9%D8%B1%D8%A7%D8%B3%D9%8A
لاندې متن په غور سره ولولئ او په خپلو هغو کې خوندي کړئ:

assistant: ارستوکراسي د دغه لغت سټه له يوناني ژبې سره اړه لري چې د ښه او حکومت نه اخيستل شوې او لفظاً يې معنا د نيكانو، نجباوو او اشرافو حكومت دى. د نجابت او اشرافيت په پېژندنه كې اختلاف موجود دى. د افلاطون او ارسطو له نظره د نيكانو حكومت هغه حكومت دى چې د يو نجيب او ښه اقليت له خوا په يوه هېواد كې اجراء كېږي. د ښه والي معيار يې هم نظري او هم عملي دى او يوازې فلاسفه دغه خاصه درلودلاى شي. ارسطو د اليگارشي او ارسطوكراسۍ ترمنځ فرق كاوه، خو له ډيرې پخوا نه ارستوكراسي او اليگارشي يو د بل مرادف استعمال شوي دي. د سياسي فلسفې له نظره ارسطوكراسي هغه حكومت دى چې د افرادو د يوې داسې ډلې له خوا جراء كېږي چې د عقل او اخلاقو خاوندان وي، عمومي مصالح تر خپلو مصالحو وړاندې گڼي. د دوى حكومت د برترۍ او تسلط جنبه نه لري. مقصد د ارسطوكراسۍ نه د اشرافو او نجباوو حكومت دى چې د نسب، اقتصاد او كلتور له نظره له نور ملت څخه فرق ولري چې موجوده وخت كې په بورژوازي نړۍ كې د كارگرو منځ كې د كارگري اتحاد يو مشر چې له نورو كارگرو څخه امتياز لري. د كارگري ارسطوكراتانو په نامه ياديږي. زموږ له نظره ښه حكومت هغه دى چې د ټول ملت په اراده منځ ته راغلى وي، ملي اساس ولري، د ملت د ملي مصالحو او منافعو نه دفاع وكړي، فردي او اشرافي حكومتونه زموږ په نزد د تائيد وړ نه دي. سياسي هڅوب
user: ماخذ او سرچینه:
عنوان: ټوټالېټر
پته: https://ps.wikipedia.org/wiki/%D9%BC%D9%88%D9%BC%D8%A7%D9%84%DB%90%D9%BC%D8%B1
لاندې متن په غور سره ولولئ او په خپلو هغو کې خوندي کړئ:

assistant: ټوټالېټر په لغت كې د جامع معنا وركوي او د صفت په ډول په هغو رژيمونو اطلاقيږي چې دا لاندې مشخصات ولري. په ټولو سياسي، اجتماعي او اقتصادي چارو كې د دولت شديد نظارت موجود وي. ټول سياسي قدرت د يوه حزب په واك كې وي او د ټولنې د ټولو ديموكراتيكو افكارو څارنه كوي. د انتقاد مخه په كلكه نيسي، منتقدين وهي، ځينې د محبس تورو تمبو ته غورځوي او وژني يې. په حزب او دولت كې په مطلق ډول د يوه تن تسلط موجود وي. په زور او جبر حاكم حزب خپله حزبي ايډيالوژي د ټولنې په ټولو اقشارو كې خپروي او فردي آزادي له منځه وړي. د مخالفينو د سركوبولو او له منځه وړلو له پاره هر ډول ترور، اختناق او بې شرمانه اعمالو ته هڅه كوي. په ټوټاليټر دولتونو كې د ټولنې او افرادو په سياسي، اجتماعي او اقتصادي ژوند كې د دولت مداخله هيڅ حد نه لري. دغه ډول فعاليتونه، حتى هنري او ادبي فعاليتونه تر څارنې لاندې نيسي او د جمعي ارتباط په ټولو الكتريكي او طباعتي وسايلو، جدي او كلك مراقبت جاري ساتي. ټوټاليټر دولتونه داسې ډلې او اشخاص چې د دوى د قضاوت او نظارت له حوزې څخه د باندې وي، نه شي تحمل كولاى. دغه ډول خلك لومړى په يوه حزب كې په ديموكراتيك شكل متشكل كېږي، خو كله چې قدرت ته ورسېدل نو بيا ديموكراسي يوې خواته ږدي او له خپل قدرته كار اخلي. په دنيا كې ددې ډول نهضتونو بارزه نمونه د هټلر ناسيونال سوسياليست گوند ؤ چې د ديموكراسۍ له لارې قدرت ته ورسېد، قدرت ته د رسېدو سره سم يې ديموكراسي يوې خواته وغورځوله او په غورو او زورگويو يې پېل وكړ. د ايټاليا فاشيست او د المان نازي دولتونه د ټوټاليټر دولتونو ښې نمونې دي. ټول كمونستي دولتونه هم د ټوټاليټر دولتونو په كتگوريو كې حسابيږي چې ښه مثال يې په افغانستان كې د ۱۳۵۷ لمريز كال د ثور د اومې نېټې څخه وروسته د تره كې، امين،كارمل او ډاكټر نجيب كمونستي حكومتونه دي. سياسي هڅوب
user: ماخذ او سرچینه:
عنوان: زورواکي
پته: https://ps.wikipedia.org/wiki/%D8%B2%D9%88%D8%B1%D9%88%D8%A7%DA%A9%D9%8A
لاندې متن په غور سره ولولئ او په خپلو هغو کې خوندي کړئ:

assistant: دیکتاتوري هغه ډول حکومت دی چې د یوه مشر دیکتاتور یا د مشرانو د یوې ډلې له خوا جوړیږي کوم چې د حکومت واک چې خلکو ته یې ژمنه شوې وي، په لاس کې لري او د سیاسي کثرت ګرايي پلورالیزم یا ازادو رسنیو په وړاندې هېڅ زغم نه لري. په زیاترو دیکتاتوري نظامونو کې، د هېواد اساسي قانون خپلو اتباعو ته حقونه او د ازادو او دیموکراتیکو ټولټاکنو ژمنه ورکړې وي او وايي چې اتباع به یې له دې ټولو حقونو څخه برخمن وي، خو په حقیقت کې داسې نه وي. لکه څرنګه چې دیموکراسۍ د حکومت کولو داسې یو ډول دی چې پکې هغه کسان چې حکومت کوي هغوی د یوې دورې لپاره د ټولټاکنو له لارې ټاکل کېږي، خو په دیکتاتوري نظامونه کې بیا داسې څه نشته . په ۱۹مه او ۲۰مه پېړۍ کې، دیکتاتوري نظامونه او مشروطه دیموکراسۍ د نړۍ په کچه د حکومت کولو د دوو اصلي بڼو په څیر رامنځته شوې او په تدریج سره یې ځواکمن شاهي نظامونه وپرځول. په معمول ډول په دیکتاتوري رژیم کې، د هېواد مشر د دیکتاتور په نوم سره پیژندل کېږي؛ که څه هم د هغه رسمي نوم ښايي مشر یا رهبر ته ورته یو نوم وي. د دیکتاتورانو یوه ځانګړنه دا ده چې هغوی د خپل پیاوړي شخصیت نه ډېره ګټه اخلي او نه پریږدي چې خلک ازادو رسنیو ته لاسرسی ولري، تر څو وکولای شي خپله برتري او خپلواک سیاسي او ټولنیز ثبات خوندي وساتي. دیکتاتور او توتالیتر ټولنې په معمول ډول د ځایناستي حکومتي سیستم د پلویانو د اغېز د کمولو لپاره له سیاسي تبلیغاتو څخه کار اخلي. ډولونه دیکتاتوري نظام په اصل کې د هغه ډول حکومت په توګه تعریف شوی چېرته چې بشپړ واک د مشر یا رهبر چا ته چې دیکتاتور ویل کېږي، یوې کوچنۍ ډلې یا حکومتي سازمان په لاس کې وي او موخه یې د سیاسي کثرت ګرايي پلورالیزم او مدني بسیج له منځه وړل وي. په بله وینا، دیموکراسي چې په عامه توګه د دیکتاتورۍ له مفهوم سره پرتله کېږي، د هغه ډول حکومت په توګه تعریفیږي چې واک په خلکو پورې اړه لري او واکمنان د ازادو ټولټاکنو له لارې پکې ټاکل کېږي. د حکومت یو بل نوی ډول چې د شلمې پېړۍ په لومړیو کې رامنځته شو په عامه توګه ډېر د دیکتاتورۍ له مفهوم سره تړلی دی چې د توتالیترانیزم په نوم پیژندل کېږي. دا ډول نظام بیا د یوه سیاسي ګوند او په ځانګړې توګه د یوه پیاوړي رهبر ریښتیني الګو د شتون له کبله پیژندل کېږي، څوک چې خپل شخصي او سیاسي سترتوب پر نورو باندې تپي. دوه هغه اصلي اړخونه چې د واک له ساتنې سره مرسته کوي، هغه د دولت او د پولیسو د ځواک تر منځ تلپاته همکارۍ او یوه ډېره پراخه ایډیالوژي ده. دولت پر ټولو رسنیو او ټولنیزو او اقتصادي موسساتو باندې بشپړ کنټرول لري. د هانا ارنټ په وینا، توتالیتاریزم د ډیکتاتورۍ یو نوی او افراطي ډول دی چې له اتومیزه او ګوښه شويو کسانو څخه جوړ شوی. سربېره پر دې، هغه دا هم مني چې ایډیالوژي د ټولې ټولنې د سازمان دهي د څرنګوالې په ټاکنه کې اصلي اغېز تر سره کوي.
user: ماخذ او سرچینه:
عنوان: هوا
پته: https://ps.wikipedia.org/wiki/%D9%87%D9%88%D8%A7
لاندې متن په غور سره ولولئ او په خپلو هغو کې خوندي کړئ:

assistant: هوا یا مصیبت یا نوده چې په انګليسي کې ورته او په اردو کې ورته موسم وايي زموږ په شاوخوا چاپېریال کې د ګازونو ټولګه بلل کیږي. هغه هوا چې موږ تنفس کوو د نایتروجن ٪، اکسیجن ٪، ارګون .٪ او کاربن ډای اکسایډ .٪ په شمول د ګازونو مخلوط دی. د هوا حرکت ته باد یا باد ویل کیږي. د هوا شتون د ایروبیک ارګانیزمونو له حیواناتو څخه نباتاتو او میکروبونو لپاره اړین دی. هوا په یوه ټاکلې فضا د فضا هوا یا اتموسفیر او په یوه ټاکلې موده کې اغیزې، شرایط او طبیعي اغیزې دي. دا اصطلاح معمولا په لنډ وخت کې د طبیعي پیچلتیاوو د شرایطو او حالتونو فعالیت لپاره کارول کیږي څو ساعته یا څو ورځې . د اوږدمهاله شرایطو څرګندولو لپاره، شرایط لکه هوا او اقلیم کارول کیږي. انځورتون اړوندې پوښتنې د هوا وړاندوینه اقلیم باد بایوسفیر فشار شوې هوا د کیوټو تړون سرچینې بهرنۍ لینک د اوسني اتموسفیر او بحر سطحي شرایطو متقابل نړیوال نقشه.
user: ماخذ او سرچینه:
عنوان: ولس غولونه
پته: https://ps.wikipedia.org/wiki/%D9%88%D9%84%D8%B3%20%D8%BA%D9%88%D9%84%D9%88%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: ولس غولونه په انگرېزي: يا دماگوژي د دې نظريې پلويان خلک په درواغو وعدو او شعارونو غولوي. دماگوگ هغه چاته ويل كېږي چې هڅه كوي د درواغو خبرو، وعدو او د حقايقو د تحريف له لارې خلك د ځان طرفدار كړي او د دوى ملاتړ ځان ته حاصل كړي. تور ارتجاعي او كمونستي رژيمونه د جمعي مفاهيمې د الكتريكي او طباعتي وسايلو له لارې خلكو ته د درواغو وعدې وركوي. د مصاحبو او بيانو له لارې حقايق تحريفوي او څه چې حقايق وي، هغه ملت ته نه ښكاره كوي. دوى غواړي چې په دې توگه ملت ته فريب وركړي او د خپل اقتدار عمر اوږد كړي. سياسي هڅوب
user: ماخذ او سرچینه:
عنوان: عبدالروف خان خاکي
پته: https://ps.wikipedia.org/wiki/%D8%B9%D8%A8%D8%AF%D8%A7%D9%84%D8%B1%D9%88%D9%81%20%D8%AE%D8%A7%D9%86%20%D8%AE%D8%A7%DA%A9%D9%8A
لاندې متن په غور سره ولولئ او په خپلو هغو کې خوندي کړئ:

assistant: مولوي عبدالروف خان خاکي د صفر مياشت ۵م . کال ۱۲۶۷م س. د کندهار د يو نوموتې مولوي حبيب الله چې د کندهاري محقق په نوم مشهور و کور کې وزېږېد .د امير حبيب الله خان په دربار کې د شاهي مدرسې ښوونکی و . دی د کندهار سيمې يو دينپوه مولوي و . دی د سراج الاخبار جريدې بنسټگر او چلوونکی و . لومړنۍ گڼه يې په کال ۱۹۰۵م زېږيز کې خپره شوه چې امير حبيب الله خان ورباندې بډوالی وښود او وروسته د لومړۍ گڼې يې يوولس کاله په خپروونې بنديز ولگاوه. مخينه زده کړې
user: ماخذ او سرچینه:
عنوان: عبدالقيوم خان الکوزی
پته: https://ps.wikipedia.org/wiki/%D8%B9%D8%A8%D8%AF%D8%A7%D9%84%D9%82%D9%8A%D9%88%D9%85%20%D8%AE%D8%A7%D9%86%20%D8%A7%D9%84%DA%A9%D9%88%D8%B2%DB%8C
لاندې متن په غور سره ولولئ او په خپلو هغو کې خوندي کړئ:

assistant: مولوي عبدالقيوم خان الکوزی د مولوي نورمحمد خان الکوزي زوی او د مولوي محمد الکوزي لمسی او د محمد عظيم خان الکوزي کړوسی وو. دی د امير حبيب الله خان لخوا په توپ والوزول شو، ځکه چې د مشروطه غوښتونکو له ډلې څخه مخکښ کس وو. مخينه زده کړې د لومړۍ مشروطه غوښتونکو نوملړ محمد مولوي سرور واصف الکوزی ملا سعد الله خان الکوزی مولوي عبدالقيوم خان الکوزی مولوي عبدالروف خان خاکي عبدالرحمان خان لودين مولوي عبدالرب اخندزاده مير قاسم خان د چهارباغ لغمان مولوي عبدالواسع اخندزاده مولوي غلام محي الدين خان افغان مولوي محمد مظفر خان مروت عبدالجلال خان پښتون بابا عبدالعزيز خان الکوزی اخندزاده محمد اکبر خان اسحاق زی محمد ايوب پوپلزی د قندهاري په نوم هم ياد شوی
user: ماخذ او سرچینه:
عنوان: دگماتېزم
پته: https://ps.wikipedia.org/wiki/%D8%AF%DA%AF%D9%85%D8%A7%D8%AA%DB%90%D8%B2%D9%85
لاندې متن په غور سره ولولئ او په خپلو هغو کې خوندي کړئ:

assistant: دگماتېزم دغه اصطلاح د له كلمې څخه چې د جامد معنا لري، مشتق شوې ده. دگماتيزم هغه طرز تفكر ته ويل كېږي چې اساس او پايله يې په تغير نه منونكو مفاهيمو ولاړ وي، د مكان او زمان شرايط په پام كې نه نيسي. هغه څوك چې دغه ډول طرزتفكر لري، هغه ته دگماتيست وايي. په فلسفي لحاظ دگماتيزم له حقيقت سره د زمان او مكان د شرايطو نه پيوستون او د نړۍ د اشياؤ او پديدو تحرك او پرمختيا نفي كوي. په سياسي لحاظ دگماتيزم موجودو شرايطو او حقايقو ته په نه پاملرنې تعبيرېږي چې دغه چارې په خپله د تيوري او عمل د بېلوالې سبب گرځي. لنډه دا چې هغه روش او طرزتفكر چې په تجربه، ازميښت، منطق او علمي اصولو اتكاء نه لري او په وهم، تخيل، تعصب او د پټو سترگو په تقليد متكي وي، هغه دگماتيزم بلل كېږي. دگماتيزم د ملي مترقي قوتونو له پاره ستر خطر دى او ددې ناوړه مرض نه بايد د گوند ټول غړي ځان وساتي. ماركسيستان، ليننستان او مائويستان د دگماتيزم په ناوړه رنځ اخته دي؛ غواړي چې د ماركس، لينن او مائوتسی تونگ څو زړې مقولې په كوركورانه او جامد شكل، بې له دې چې د ټولنې عيني او ذهني شرايط او زماني تغيرات په نظر كې ونيسي، په خلكو ومني. سياسي هڅوب
user: ماخذ او سرچینه:
عنوان: اپورتونېزم
پته: https://ps.wikipedia.org/wiki/%D8%A7%D9%BE%D9%88%D8%B1%D8%AA%D9%88%D9%86%DB%90%D8%B2%D9%85
لاندې متن په غور سره ولولئ او په خپلو هغو کې خوندي کړئ:

assistant: اپورتونېزم دغه اصطلاح د فرانسوي ژبې څخه اخيستل شوې ده چې د فرصت معنا لري. فرصت لټولو، ابن الوقتي د اوضاعو له تعبير سره سم د خپلو شخصي گټو له پاره د خپل جهت ته تغير وركولو ته اپورتونيزم يا اپورچونيزم وايي. هغه كسان چې د دغه سياست پيروي كوي، اپورچونيست بلل كېږي. په سياست كې اپورچونيست هغه چاته ويل كېږي چې تل د قدرت وخواته ميلان لري. زموږ د عامو خلكو په اصطلاح د چرگ د لكۍ حيثيت لري؛ هرې خوا ته كږيږي. اپورچونيستان د هېڅ ډول اصولو تابع نه دي، ملي مترقي عناصر اپورچونيزم ته په كركه گوري او عقيده لري چې اپورچونيست سړى هيڅكله خپل هېواد او ملت ته خدمت نه شي كولى او نه ثابت فكر او ټاكلي مشي درلودلاى شي. سياسي هڅوب
user: ماخذ او سرچینه:
عنوان: بهسود ولسوالۍ (ننگرهار)
پته: https://ps.wikipedia.org/wiki/%D8%A8%D9%87%D8%B3%D9%88%D8%AF%20%D9%88%D9%84%D8%B3%D9%88%D8%A7%D9%84%DB%8D%20%28%D9%86%D9%86%DA%AF%D8%B1%D9%87%D8%A7%D8%B1%29
لاندې متن په غور سره ولولئ او په خپلو هغو کې خوندي کړئ:

assistant: د بهسود ولسوالۍ ٢٢٠،٥ کيلو متره مربع مساحت لري او د ٢٩٧٧٥١ نفوس در لودونکې ولسوالۍ ده ، چې ٩٣ لوي او ١٢٨ واړه کلي لري . د دغې ولسوالۍ شمال لوري ته کوز کونړ او د لغمان قرغې ولسوالۍ ، جنوب ته د چپرهار او روداتو ولسوالۍ ، ختيځ ته يې بټي کوټ او رودات او لويديځ ته يې د جلال اباد ښار او د سره رود ولسوالۍ موقيعت لري. ياده ولسوالۍ ١٧١٧٢ زراعتي ابي ځمکه او ٤٠٠ هکتاره للمي ځمکه لري ، چې پکې ٤٩٦٢٥ کورنۍ پکې ژوند کوي. دبهسودو ولسوال نعمت الله نورزى وايي په بهسود ولسوالۍ کې ٤٨ ښوونځي ، لېسې او مدرسې موجودي دي ، چې پکې ٣١٧٧٨ زره هلکان او ١٥٠٧١ نجونې په تعليم بوخت دي او د ٩٤٠ ښوونکو له لوري ورته تدريس ورکول کيږي. ياده ولسوالۍ ٧١ بابه جامع او ١١١ بابه فرعي مسجدونه لري ، چې دولايت مقام په لارښوونه دارشاد حج او اوقافو ر ياست لخوا ورته امکانات برابريږي . نوموړې ولسوالۍ ٨ کلينيکونه لري ،چې د ١٢ ډاکترانو او ١٢ نرسانو له لوري خلکو ته صحي خدمات وړاندې کوي ، تاريخي اثار يې د هډې په اخندزاده او بهر اباد کليو کې شتون لري. په ياده ولسوالۍ کې عرب ، تاجک ، پښتانه او پشه يي قومونه ژوند کوي ، د خلکو دستونزو دحل لپاره انکشافي شورا لري ، چې ٢٠ تنه نارينه او ١٠ تنه زنانه غړي لري، په بهسود ولسوالۍ کې ٥٢ پروژې بشپړې شوي ، چې پکې سرکونه استينادي ديوالونه ، حرفوي کورسونه ، سربندونه ، د پلو لارو رغونه ، ښوونځي ، د ښوونځيو احاطه ، د اوبو برېښنا ، د ويالو پاکول او پلچکونه جوړ شوي دي. بهسودو ولسوالۍ کې ١٠٠ د ملي پيوستون شورا گانې ايجاد شوي او ټولې پروژې يې پلي شوي دي او ١٨ کلي ، چې د ملي پيوستون د پوښښ نه پاتې وه اوس د شوراگانو په ايجادولو سره د لخوا قرارداد شويدى . دولسوال نورزي په وينا په ياده ولسوالۍ کې د مخدره توکو کرل صفر شوي ، ډاياگ پروگرام تطبيق شوى دي . ولسوال وايي په بهسود ولسوالۍ کې يو شمېر کسانو پانگونه کړې ، چې له امله يې دغه ولسوالۍ ښه عوايد لري ، چې دهغې له جملې څخه په ياده ولسوالۍ کې ٨٨ د موټرو بارگينونه ، ٣٨ د تيلو پمپ استيشنونه ، ١٣٧ قراردادي ماليې ، ١٦ د معمالاتو د لارښوونې دفترونه ، ٧ مخابراتي انتنونه ، د اره کشۍ ماشينونه ، کرش ماشينونه ، ډيزلي ماشينونو ژرنده ، روغتونونه ، درملتونونه ، ليبارټرۍ ، شخصي جنراتورونه او د بلوکونو جوړولو دستگاوې شتون لري ، چې دهرې مياشتې په اخر کې ترې ماليات اخستل کيږي او دولتي بوديجې ته لېږل کيږي. ولسوال وايي دوى دخپلې امنيې قوماندانۍ له لارې چې دقوماندان سمونوال روح الامين په مشرۍ چارې مخ ته وړي دسلگونه پېښو مخنيوى کړى ، درې تنه تښتونکي ، لس دغلا قضيې ، اته قاتلين ، څلور وسله وال مخالفين ، څلور دوسايطو تښتونکي او په ډېرې اندازې سره مختلف ډوله مهمات نيولي او شاوخوا زر جريبه ځمکه يې له غصب څخه راگرځولې ده . د ننگرهار ولايت ولسوالۍ
user: ماخذ او سرچینه:
عنوان: سوفيست
پته: https://ps.wikipedia.org/wiki/%D8%B3%D9%88%D9%81%D9%8A%D8%B3%D8%AA
لاندې متن په غور سره ولولئ او په خپلو هغو کې خوندي کړئ:

assistant: سوفيست يا سوفيسط په يواني ژبه: په لرغوني يونان او لرغوني روم کې هاغه ځانگړو استادانو ته وېل کېدل چې د فلسفې په فصاحت او بلاغت اړخ باندې برلاسي و . که څه هم ځينې سوفيستانو د سندارا موسيقۍ ، ورزښت ، او شمېرپوهنې څانگو سبقونه ورکول خو په ټولگړې توگه يې ځوانو سياستوالو ، حکومتوالو ته د ارېته يا ارېتس زده کړې ورکولې ، چې موخه يې د هرچا څخه د بهتر ځان گڼل و. سوفيستانو په لومړي سر کې د بډايه او نوموتو کورنيو غړو ته د ښو زده کړو ورزده کول پر مخ وړل ، چې وروسته بيا د سقراط ، افلاطون او زېنوفون لخوا د دوی دغه کړنې وغندل شوې. برسېره پر دوی باندې د نيوکو دغو ځانگړو استادانو سوفيسطانو خپلو کړنو ته په ځانگړي توگه د روم د تاريخي پير په کلونو کې چې د دوهم سوفيسطي پیر په نوم شهرت لري وروسته دوام ورکړ. په دغو سوفيستانو باندې ډېرې درندې نيوکې د افلاطون او ارستو لخوا روانې وې . آرپوهه د يوناني ژبې ویی سوفوس چې د نوم په بڼه د سوفيا سره تړاؤ لري مانا يې ٫٫ ماهر٬٬ يا ٫٫ هوښيار٬٬ راوځي ، ځکه چې په لرغوني يونان کې د افسانيي شاعرهومر په پېر کې هر هاغه چاته سوفيا يا سوفوس وېل کېدل چې د ځانگړو ښکليو هنرونو اوقلم او تورې علمي استعدادونو خاوندان به و. يوه بېلگه يې د لرغوني يونان د هينيکوس په نامه يوه پژۍ چې د يوې آسگاډي د سيالۍ لوبغاړی دی او يو لاس يې نشته خو په ښي لاس باندې گاډۍ ځغلوي .همدې ته ورته هوښيارو بنيادمانو ته يې سوفوی يا سوفوس وېل . وروسته بيا دغه ویی يا ويېکه په ټولگړې توگه عام مفهوم خپل کړ چې له مخې يې د علم مانا غوره کړه د بېلگې په توگه ، په سياست ، اخلاق ، او کورنيو چارو نظم اړوند چارو . دغه د لرغوني يوناني ژبې ادبياتو په افسانوي اووه قصيدو کې چې په ۷م مخزېږدي او ۶م مخزېږدي کې لکه د سولون او تېلس څرگند شوي . همدارنگه دغه ماناوې د هروډوټس په تاريخي لیکنو کې څرگندې شوي .ريچارډ مارټن دغو اووه افسانوي قصيدو ته دد سياسي شاعرۍ لوبگرانو نوم ورکړی. د سوفوس د ويی څخه د سوفيزدو فعېل يا ٫٫کړيال٬٬ جوړېږي چې مانا يې ده زده کړه ، پوهول ، په زده کړې سمبالول ، خو د ژبښودنې د بې غږه حالت په لړ کې يې مانا ٫٫جوړېدل يا هوښيارېدل٬٬ راوځي يا هم ٫٫ ځيرفکره يا د پوهې او مسلک خاوند ٬٬ هم بلل کېږي . په پايله کې له دغه کړيال يا فعېل څخه يو نوم د سوفيستس په بڼه جوړشو ، چې په اصل کې يې مانا ٫٫ د خپل د هنر پنځگر يا ماسټر٬٬ بلل کېږي ، خو بيا د دې مانا هم پراخه شوه او د ٫٫ هوښيار سړي٬٬ مانا يې خپله کړه . همدغه ٫٫سوفيست٬٬ وييکه په نورو گڼشمېر ژبو کې د پورتني ويي ٫٫ سوفيستس٬٬ څخه راوتلې . دغه د سوفيست ويی په يوناني ژبې کې د نورو ويوونو سره هم گډېږي چې يو ترکيبي مانا راباسي . د بېلگې په توگه ، ٫٫ گېمنوسوفيست ٬٬ يانې لوڅ فيلسوفان ، ٫٫ آيتروسوفيست٬٬ يانې يو ډول رنځپوه ، چې په لرغوني رومي ټولواکمنې پېرکې يادېده . د پينځمې مخزېږدي پېر سوفيستان د ۵مې م.ز. پېړۍ په دوهمو نيمايي کالونوکې په ځانگړې توگه آتېن کې يې ٫٫سوفيست٬٬ د يو ټولی هاغو پوهاندو کسانو ته وېل چې سيار گرځېدونکي استادان و. دوی به د پيسو په بدل کې خلکو ته زده کړې ورښودلې . سوفيستان او ولسواکي سوفيستان او زده کړې بهير
user: ماخذ او سرچینه:
عنوان: رامبېل
پته: https://ps.wikipedia.org/wiki/%D8%B1%D8%A7%D9%85%D8%A8%DB%90%D9%84
لاندې متن په غور سره ولولئ او په خپلو هغو کې خوندي کړئ:

assistant: رامبېل يو ډول گل دی گلان
user: ماخذ او سرچینه:
عنوان: د روغتيا وزارت
پته: https://ps.wikipedia.org/wiki/%D8%AF%20%D8%B1%D9%88%D8%BA%D8%AA%D9%8A%D8%A7%20%D9%88%D8%B2%D8%A7%D8%B1%D8%AA
لاندې متن په غور سره ولولئ او په خپلو هغو کې خوندي کړئ:

assistant: د روغتيا وزارت د يوه هېواد د خلکو د روغتيايي اسانتياؤ لپاره دولتي څانگه ده چې ټولټال د روغتيايي توکيو ، درملونو ، درملنو ، رنځپوهانو لپاره د سند ورکړېينې او ترې بېرته اخيستنې صلاحيت او مسولیت او داسې نورو د وگړو د ژوند د ښه کولو په هکله مسولیت ترسره کوي .
user: ماخذ او سرچینه:
عنوان: زېب او حانيا
پته: https://ps.wikipedia.org/wiki/%D8%B2%DB%90%D8%A8%20%D8%A7%D9%88%20%D8%AD%D8%A7%D9%86%D9%8A%D8%A7
لاندې متن په غور سره ولولئ او په خپلو هغو کې خوندي کړئ:

assistant: زېب او حانيه په انگرېزي ژبه: دسندارا په ډگر کې د دوه ؤ جوړه هنرمندانو د يوې ډلې په توگه د گډ هنري کار او ډلې نوم دی، چې د خيبر پښتونخوا د غرنۍ سيمې کوهاټ څخه دوه هنرمندې نجونې د زېب النساهمايون بنگښ او حانيه اسلم په نوم گډ سندريز کار ته راوتلي. دوی د يوې سندريزې ډلې په زېب او حانيه په لنډ نوم په پاکستان او هند نورو نژدو سيمو کې پېژندل شوي او د ډوېټ جوړه سندربولۍ گډکار يې پر مخ اچولی . دوی ډېری سندرې په هندي يا اوردو ژبه ويلي دي خو په پاړسي کې يې هم غږونه آزمويلي . زېب النساهُمايون بنگښ او حانيااسلم بنگښ دواړه د کوهاټ د نا رامه او دوديزې مذهبي سيمې روڼ انده او لوستې پښتنې هنرمندانې دي . تر اوسه پورې يې په خپله مورنۍ ژبه پښتو سندرې ندي ويلي ، خو د بي بي سي پښتو څانگې سره په مرکه کې يې د پښتو سندرو ويلو ژمنې وکړې او يوه د افغانستان فلکور يا ولسي پښتو سندره يې هم ووېله . د زېب او حانيه د سندرو ځېل گډ ژبني گډ توکمه موسيقي ، ولسي او نوي طرز پاپ سندارا غږول دي .دواړې په اسلام اباد او لاهور کې اوسېږي او په کراچۍ کې هم اوسېدلي دي . د دوی ډله په پاکستان کې راټوکېدلې خو هند ، تورکيې ، انگلينډ او امريکې کې کنسرټونه ترسره کړي .د دوی د سندارا او غږ ډېری مينه وال ځوانان دي او ډېر لوېديزوال هم د دوی له سندرو خوند اخيستی شي .دغه سندريزه ډله د دوه ؤ خپلوانو نجونو زېب او حانيه لخوا د يوې پروژې په توگه له پاکستان سر راوويست . دوی د پاکستان نوموتو ځوانو سندرغاړو سره لکه عاطف اسلم،علي ظفر ،حديقه کياني او داسې نورو سره په پاکستان دننه او بهر يې گډو کنسرټونو کې برخې اخيستې. دډلې جوړښت زېب النسا بنگښ او حانيا اسلم دواړو د زېب او حانيا په نوم هنري کار پیل کړ ، خو تر هرڅه دمخه د دوی هنري کار د کالج د زده کړنځای څخه د شوق پر بنسټ رامنځته شو چې ورو ورو بيا د سندارا ډگر ته په رسمي او برنډه جدي توگه کال ۲۰۰۷م زېږدي کې د ډلې زېب او حانيا تر نوم راووتل . د سندارا ځېلونه سندريزې ټولگې تر اوسه پورې يې يوه سندريزه ټولگه په کال ۲۰۰۸م .ز. کې جوړه کړې چې چوپ نومېږي. ستاينيزې . . .
user: ماخذ او سرچینه:
عنوان: گندا سېنگ
پته: https://ps.wikipedia.org/wiki/%DA%AF%D9%86%D8%AF%D8%A7%20%D8%B3%DB%90%D9%86%DA%AF
لاندې متن په غور سره ولولئ او په خپلو هغو کې خوندي کړئ:

assistant: پوهاند گندا سېنگ زوکړه د ۱۹۰۰ زېږدي کال، د نوامبر ۱۵، هند، پنجاب - مړینه د ۱۹۸۷ زیږدي کال د ډيسمبر ۲۷، پنجاب په انگرېزي: د هند يو نامتو ليکوال او تاريخپوه وو. مخينه ډاکټر گنداسینگ د جوالا سینگ زوی دی چې د ۱۹۰۰ زیږدي کال د نوامبر د میاشتې پر ۱۵ نېټه د هند د پنجاب د هوشیار پور په سیمه کې زیږیدلی دی. گنډاسینگ لا وړوکی ماشوم وو چې د خپلې سیمې له مسلمان ملا نه یې د درس په ویلو پیل وکړ او وروسته بیا د خپلې سیمې په لومړني ښوونځي پرائمري سکول کې شامل شو. د ښوونځي تر پای ته رسولو وروسته د هوشیارپور په ډي .ای .وي کالج کې شامل شو او بیا د لاهور د فورمان په کریسچن کالج کې شامل شو. کله چې لا نولس کلن ځوان وو د انگرېزانو له خوا په پوځ کې برتهي شو او په راولپینډۍ او پېښور کې یې د انگرېزانو لپاره پوځي دندې تر سره کولې. هغه وروسته په ۱۹۲۰ او ۱۹۲۱ زیږدي کلونو کې د عراق په بصرې ښار کې د انگرېزانو په پوځ کې کار کاوه، خو وروسته هلته د ټوپک په گولۍ ولگید او ټپي شو او په روغتون کې وو. تر جوړېدو وروسته هندوستان ته ولېږل شو، خو په تېروتنې سره د هغه کورنۍ ته ویل شوی وو چې دی مړ شوی دی. کله چې يو مهال هغه د خپل کور دروازه وټکوله نو د کورنۍ غړي یې وویرېدل چې گواکې دا د هغه روح دی نو ځکه یې کور ته د ننوتو اجازه ورنه کړه. تر هغه وروسته گنډاسینگ تر ډیرې مودې پورې په خپل کور کې پاتې نه شو او له هغه ځایه بیرته عراق ته ستون شو. له عراقه داینگلو پرشین د تیلو په کمپنۍ کې، چې د ایران په آبادان ښار کې وو، د شمېراند محاسب په توگه وگومارل شو. په دغه وخت کې مشهور انگریزي سکالر سر ارنالډ ویلسن د دغې کمپنۍ منیجر وو. گنداسینگ پر ۱۹۳۰ زیږدي کال پنجاب ته ستون شو او هلته د پهولواري میاشتنۍ مجلې د کتنپلاوي ایډیټور غړی وو. بیا وروسته پر ۱۹۴۹ زیږدي کال د پنجاب د پټیالې ښار د موزیم د ارشیف ډایريکټر وو. ډاکټر گندا سینگ د دوکتورا تر لاسه کولو لپاره پر ۱۹۵۰ ز کال د هند د پنجاب پوهنتون په چاندیگړ ښار کې د تاریخ په څانگه کې شامل شو. نوموړي پر ۱۹۵۴ زیږدي کال پر دراني احمد شاه د خپلې دوکتورا پايليک تیزس ولیکه. هغه د هند د نورو تاريخ ليکونکيو او له هغو نه د مولانا ابوالکلام ازاد له خوا تل هڅول کېده. وروسته هغه د هند د پنجاب د پټیالې په خالصه کالج کې د تاریخ څانگې د مشر په توگه وگومارل شو. په ۱۹۵۶ زیږدي کال کې یې د پنجاب د تاریخ کنفرانس جوړ کړ. نوموړی د ۱۹۵۰ او ۱۹۵۶ زیږدي کلونو ترمینځ د پنجاب د تاریخ د سروې د ریکارډ د کومېټې غړی وو. د علیگړ اسلامي پوهنتون پر ۱۹۶۴ زیږدي کال هغه ته د ډیلیټ افتخاري بری ليک ډیگري . ورکړ چې دغه بری ليک تر دوکتورا لوړه پوړۍ درجه ده. پر ۱۹۸۷ زیږدي کال د هند حکومت هغه د هند د پېنځو اوڅارو تاریخپوهانو په توگه وپېژاند. همدا راز پر ۱۹۸۳ ز کال د هند حکومت هغه ته د پدما بوشن علمي جایزه هم ورکړه. ليکوال ډاکټر گندا سینگ ډیر تاریخي کتابونه لیکلي دي، خو د هغه تر ټولو ډېر نامتو نښير درانی احمد شاه دی چې په ۶۰ مو لمريزو کلونو کې د افغانستان د علومو اکیډیمۍ د پښتو څېړنو په نړیوال مرکز کې د سر محقق ښاغلي نصرالله سوبمن په زیار له انگرېزي پښتو ته وژباړل شو او وروسته بیا چاپ شو. دغه کتاب د احمد شاه بابا او په هند کې د هغه سوبو په اړه یو معتبر تاریخي کتاب گڼل کېږي چې گنداسینگ پرته له کومه تعصبه لیکلی دی. مړينه پروفیسر گندا سینگ د ۱۹۸۷ زیږدي کال د ډيسمبر د میاشتې پر ۲۷ نېټه د پنجاب په پتياله ښار کې مړ شو. ليکلي اثار يې احمد شاه ابدالي
user: ماخذ او سرچینه:
عنوان: نېفروټېک ساينډروم
پته: https://ps.wikipedia.org/wiki/%D9%86%DB%90%D9%81%D8%B1%D9%88%D9%BC%DB%90%DA%A9%20%D8%B3%D8%A7%D9%8A%D9%86%DA%89%D8%B1%D9%88%D9%85
لاندې متن په غور سره ولولئ او په خپلو هغو کې خوندي کړئ:

assistant: نېفروټېک ساينډروم په انگرېزي: د پښتورگو يوه ناځانگړې بې نظمي ده چې پښتورگي پکې زيانمن وي. د دغې ناروغۍ آر نښې پروټينيوريا په ادرار کې پروټين، هايپوالبومينېميا ټيټ البومين او ايډيما دي، چې په لويه کچه له وينې څخه ادرارو ته د پروټينو د وتلو سبب کېږي. په يوه ورځ کې لږ تر لږه . گرامه پروټينيوريا د بدن د هوارې په هر . کې . هغه پښتورگي چې په نېفروټيک ساينډروم اغېزمن شوي، هغه د نېفرونونو په پوډوسايټونو کې واړه سوري لري چې له همدغو سوريانو څخه پروټين په ادرارو کې وځي. او د همدې په پايله کې هايپوالبومينېميا رامېنځ ته کېږي خو د پوډوسايټونو سوريان بيا په دې اندازې لوی نه دي چې سلولونه ترې ووځي نو په همدې خاطر په دې ناروغۍ کې د وينې سره کرويان نه ضايع کېږي او هېماټوريا په ادرارو کې وينه په کې نه وي. د دې ناروغۍ په پرتله په نېفريټيک ساينډروم کې د وينې سره توکي د پوډوسايټونو له سوريانو څخه وځي چې د هېماټوريا سبب گرځي
user: ماخذ او سرچینه:
عنوان: ځاځي
پته: https://ps.wikipedia.org/wiki/%DA%81%D8%A7%DA%81%D9%8A
لاندې متن په غور سره ولولئ او په خپلو هغو کې خوندي کړئ:

assistant: که چيرې د ځا ځيو پښتنو د نسب شجره په غور سره وڅيړو نو معلومه به شي چې دوی د پښتنو د کر لا ڼي پښتنو په ډله کې راځي٠ دپښتنو ستر اتل او دتورې او قلم خاوند ستر خوشال خان خټک په خپل بياض کې د توري او ځاځي ښاخو نه د کر لاڼ له نسله گڼلي دي٠ ځا ځيان د پکتيا ولايت له مهمو قبيلو نه شميرل کيږي٠ شمال خوا ته يې غلجيان، د لو گر دازرې او د ننگر هار د حصارک ولسوالۍ او لږ څه د خوږ ياڼيو قبيله، لو يديځ ته يې احمد زي ، جنوب ته يې مقبل، څمکني، منگل او تو تا خيل او ختيز ته يې د ډيورنډ کر ښه خوا ته پرته ده چې د کو رمې ايجنسۍ سره پوله لري اود پيواړ مشهورا و تا ريخي کو تل ددغې قبيلې په سيمه کې مو قعيت لري٠ ځاځيان په پکتيا کې په اريوب، د ځاځيو په ولسوالۍ، د خوست ولايت په ځاځي ميدان اود څمکنيو په ولسوالۍ کې او هم په ډنډپټان کې استوگنه لري٠ يو شمير ځاځيان د کابل په بيني حصاربيني نيزار،کلاچه، شاه شهيد، کارتې نو، رحمن مينې ، سمنټ خانې ،ششدرک،پل محمود خان او ده خدايداد په سيمو کې هم استو گنه لري٠ د کندز او بغلان په و لايتو نو کې هم يو شمير ځاځي ميشته دي٠ د پښتو نخوا د کورمې او اورکزيو په ايجنسيو او په تيره بيا په پاړه چنار،کو هاټ، هنگو، در سمند او پيښور کې هم ځاځيان استوگنه لري. د تا ريخ حيات افغا ني ليکوال محمد حيات خان له نن نه ١٤٦ کلو نه وړاندې د ځاځيو د وسله والو کسانو شمير ٥٠٠٠ زره تنه ښودلي وو٠ويل کيږي چې دپکتيا ولايت داريوب ځاځيو شمير ٦٠٢٠٠ او دځاحي ميدان دځاځيو شمير ٢٢٦٠٠ تنه دي. د ځاځيو د قبيلي خيلونه احمد خيل،حسن خيل،ها شم خيل، علي خيل، هده خيل، ليو ني، بيا ن خيل، ډبزي، تعدي خيل، سکندر خيل، با دين خيل،ماما خيل، کو ټکي، خا ن خيل،مير خيل، خوازي خيل،غو نځي احمد خيل، مصري خيل،کټه خيل، شو خيل، همزه خيل، مري خيل،سا تي خيل،ندو خيل، خر منه٠ د ځا ځيو د قبيلې خلک په عمو مي ډول د کر نې په چارو بوخت دي، خو يو شمير يې په سو داگر ېزو کارونو او په تيره بيا دتر انسپورتي کارونو په سبب خپله گو زاره کوي٠ د منډ هير مشهور ځنگل هم ددوی په سيمه کې مو قعيت لري٠ ځا ځي ميلمه پال، غير تمن، هيواد پا لو نکي او په علم او پو هې با ندې مين خلک دي٠ د انگر يزي ښکيلا کگرو پر خلاف يې ډيرې تورې وهلي دي او هر ځلې يې د خپلو نورو هيواد پا لو نکو په څير خپله ميړ انه او زړر تيا ثا بته کړې ده٠ دروسي بلو سگرو او تيري کوونکو ځو اکو نو په وړاندې يې هم خپله ملي او اسلامي دنده په ښه تو گه تر سره کړې ده او دوی ته يې خو لهما توونکي گو زارونه ور کړي دي٠
user: ماخذ او سرچینه:
عنوان: عبدالرحيم ځدراڼ
پته: https://ps.wikipedia.org/wiki/%D8%B9%D8%A8%D8%AF%D8%A7%D9%84%D8%B1%D8%AD%D9%8A%D9%85%20%DA%81%D8%AF%D8%B1%D8%A7%DA%BC
لاندې متن په غور سره ولولئ او په خپلو هغو کې خوندي کړئ:

assistant: ارواښاد سر محقق عبد الر حيم ځدراڼ د افغانستان د علو مو اکا ډمۍ يو تکړه محقق و٠ دده زيا ت شمير مقالې د کا بل په مجله ، دزيري په جريدې او د هيواد په نورو معتبرو مجلو او جر ېدو کې خپرې شوي دي٠ دده يو مهم اثر د رو هيله پښتانه په نا مه سره يا ديږي چې په هند او په تيره بيا د رو هيلکهنډ د سيمي پښتا نه نو ابا ن پکې معر في شوي دي٠ پښتانه ليکوال
user: ماخذ او سرچینه:
عنوان: سراج الحق ببرکزی ځدارڼ
پته: https://ps.wikipedia.org/wiki/%D8%B3%D8%B1%D8%A7%D8%AC%20%D8%A7%D9%84%D8%AD%D9%82%20%D8%A8%D8%A8%D8%B1%DA%A9%D8%B2%DB%8C%20%DA%81%D8%AF%D8%A7%D8%B1%DA%BC
لاندې متن په غور سره ولولئ او په خپلو هغو کې خوندي کړئ:

assistant: سراج الحق ببرکزی ځدارڼ يو افغان حقو قپوه او قا نو نپوه دی٠ دی يو شمير اثار او مقالې لري چې د ځينو مقالو نو مو نه يې دادي : افغا نستان او نړ يو اله جز ايي محکمه، يو نسکو، د بشر حقوق او مو رنۍ ژ به، د عر بو سيا سي نظا مونو سيستم او په افغا نستان کې د ژبو سيا ست او ملي تر مينا لو جي نو ميږي٠
user: ماخذ او سرچینه:
عنوان: اوبدانه
پته: https://ps.wikipedia.org/wiki/%D8%A7%D9%88%D8%A8%D8%AF%D8%A7%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: اوبدانه نرمو اوبدل شوي توکو ته ويل کيږي چې له طبعي يا مصنوعي تارونو څخه اوبدل کيږي. لکه ټوکر يا غالۍ. اوبدانې
user: ماخذ او سرچینه:
عنوان: غالۍ
پته: https://ps.wikipedia.org/wiki/%D8%BA%D8%A7%D9%84%DB%8D
لاندې متن په غور سره ولولئ او په خپلو هغو کې خوندي کړئ:

assistant: غالۍ يو اوبدانه ده، چې د چت د فرشولو لپاره کارول کيږي. غالۍ گانې
user: ماخذ او سرچینه:
عنوان: چت
پته: https://ps.wikipedia.org/wiki/%DA%86%D8%AA
لاندې متن په غور سره ولولئ او په خپلو هغو کې خوندي کړئ:

assistant: چت د کوټې يا لارو د قدم وهلو سطحې ته وايي.
user: ماخذ او سرچینه:
عنوان: کاني اوبه
پته: https://ps.wikipedia.org/wiki/%DA%A9%D8%A7%D9%86%D9%8A%20%D8%A7%D9%88%D8%A8%D9%87
لاندې متن په غور سره ولولئ او په خپلو هغو کې خوندي کړئ:

assistant: کاني اوبه د چينو اوبه دي چې په خپل جوړښت کې کاني توکي لکه: مالگه او سلفر لري. کاني اوبه کيدای شي چې وړانگن هم وي. کاني اوبه
user: ماخذ او سرچینه:
عنوان: د اوبو چينه
پته: https://ps.wikipedia.org/wiki/%D8%AF%20%D8%A7%D9%88%D8%A8%D9%88%20%DA%86%D9%8A%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: د اوبو چينه هغه ځای ته وايي چېرې چې په طبعي ډول اوبه د ځمکې سطحې ته راپورته کيږي او روانيږي. د اوبو چينه د څښلو اوبه ځمکپوهنه
user: ماخذ او سرچینه:
عنوان: مالي کال
پته: https://ps.wikipedia.org/wiki/%D9%85%D8%A7%D9%84%D9%8A%20%DA%A9%D8%A7%D9%84
لاندې متن په غور سره ولولئ او په خپلو هغو کې خوندي کړئ:

assistant: مالي کال او يا د بودجه کال په نوم هم ياديږي، يوه موده ده په کوم کې چې د سوداگرو او سازمانونو کلني مالي چارې شمېرل کيږي. مالي کال د جنتري کال پر خلاف د کال په هره مياشت کې پيلېدای شي، چې دا په هر هېواد کې توپير لري. لکه د افغانستان مالي کال هر کال د مرغومې په مياشت کې پيليږي. ورکړېنې
user: ماخذ او سرچینه:
عنوان: بهرونه
پته: https://ps.wikipedia.org/wiki/%D8%A8%D9%87%D8%B1%D9%88%D9%86%D9%87
لاندې متن په غور سره ولولئ او په خپلو هغو کې خوندي کړئ:

assistant: بهرونه په انگرېزي: يانې بهر وړنه چې په وټپوهنه کې بهرونه د يو هيواد له بندرونو څخه د توکو او چوپړتياوو ايستل دی. چې د دې ډول توکو پلورونکي ته بهرونکی وايي. په نړيواله سوداگرۍ کې بهروونه د کور هيواد څخه بل بازار ته د توکو او توليداتو وړل او پلورل دي. نړيواله سوداگري
user: ماخذ او سرچینه:
عنوان: بيولوژيکي وسلې
پته: https://ps.wikipedia.org/wiki/%D8%A8%D9%8A%D9%88%D9%84%D9%88%DA%98%D9%8A%DA%A9%D9%8A%20%D9%88%D8%B3%D9%84%DB%90
لاندې متن په غور سره ولولئ او په خپلو هغو کې خوندي کړئ:

assistant: بیولوژیکې وسلې د ټولوژنې وسلو له ډلې شمېرل کېږي. په بیولوژیکي وسلو کې له ژوندیو ژونکو او ویروسونو کار اخیستل کېږي. بیولوژیکي وسلې کولای شي نېغ په نېغه اغېزه ولري، کولای شي د اوږد مهال لپاره خپلې اغېزې په داسې ډول پرېږدي چې په لنډ مهال ورته د چا پام نه شي. انټرکس د بیولوژیکي وسلو یوه سترگه او پېژندل شوې بېلگه گڼل کېږي. تبه، ستړیا او وینه تویېدنه بیولوژیکي او کیمیاوي وسلو سره د مخامختيا گډې نښې گڼل کېږي. د انتقال آسانې او بېلابېلې لارې، په لنډ مهال کې د نه پېژندلو ځانگړتیا، ټیټه بیه، لږ حجم، په سخته باندې دفع کوول، ودانیو او مړو موجوداتو ته زیان نه رسول دبیولوژيکي وسلو له گټو، همدارنگه زهرجنتوب، په سخته توپير، د خپراوي سخت کنټرول او د پېژندگلوۍ سختې لارې چارې د بیولوژیکي وسلو له ناسمو خواصو گڼل کېږي. سرچينه د بي بي سي پښتو يوه څيړنيزه ليکنه